අපි රට හදමු
ගම දියුණු කර රට හැදීමට නම් දැනට කරගෙන යනු ලබන වැඩපිළිවෙළ තවත් අවුරුදු 05ක් ඉදිරියට ගෙන යා යුතු බවත් ඒ සඳහා තමන් සමග එක්වන ලෙස සැමට ආරාධනා කරන බවත් ජනාධිපති රනිල් වික්රමසිංහ මහතා පැවසීය හෙතෙම මේ බව සඳහන් කර සිටියේ පුළුවන් ශ්රී ලංකා සම්මුතිය අත්සන් තැබීම වෙනුවෙන් බත්තරමුල්ල වෝටර්ස් එජ් හෝටලයේ 16 දා පෙරවරුවේ පැවැති උත්සවයට එක් වෙමිනි මෙහිදී වැඩිදුරටත් අදහස් දැක්වූ ජනාධිපති රනිල් වික්රමසිංහ මහතා මෙසේද පැවසීය අපට අවශ්ය රට හදන්නයි ගම දියුණු කර මේ රටේ සිංහල දෙමළ මුස්ලිම් ජනතාව එක් කර ගනිමින් ඉදිරියට යෑමට හැකි ශ්රී ලංකාවක් අප ඇති කළ යුතුයි පුළුවන් ශ්රී ලංකා වැඩපිළිවෙළ සමග අප හොඳ ශ්රී ලංකාවක් නිර්මාණය කිරීමට ඉදිරියට යමු කියා මා ආරාධනා කරනවා අප ඉදිරියට යන්නේ කෙසේද කියා සිතිය යුතුයි අපි දියුණු රටක් ඇති කර තරුණයන්ට හොඳ අනාගතයක් ගොඩනඟා දිය යුතුයි රටේ අනාගතය තීරණය වන්නේ මේ අනුවයි ඇතැම් අය සිතන්නේ වසර 05 ක් 06ක් ඉදිරිය දෙස පමණයි නමුත් දැන් පරම්පරාව අවුරුදු 20 ක් 30ක් ඉදිරිය ගැන සිතනවා තමන්ට අනාගතයක් නැහැ කියා ඔවුන් රට හැර යන්න හදනවා ඔවුන් වෙනුවෙන් අප මේ රට ගොඩනැඟිය යුතුයි අප ඉදිරියට පැමිණ තිබෙන්නේ නව බලවේගයක් ලෙසයි රටේ දේශපාලන පක්ෂ කඩා වැටෙද්දී අප එකතු වුණා ඒ වැඩපිළිවෙළ අපි තවත් අවුරුදු 05ක් ඉදිරියට ගෙන යා යුතුයි